Jhb tot plaaslike rampgebied verklaar | Maroela Media
Herman Mashaba, burgemeester van Johannesburg, het dié stad tot 'n plaaslike rampgebied verklaar ná 'n verwoestende storm verlede naweek groot skade aangerig het.
Die verwoestende storm, wat grotendeels die weste en die suide van Johannesburg geraak het, het honderde haweloos gelaat nadat die storm dakke afgewaai het en huise inmekaar laat stort het.
Groot dele van Lenasia, Tshepisong, Thembelihle, Alexandra, Maria Lewis, Protea Glen-uitbreiding, Westbury, Roodepoort, Kagiso en Bram Fischerville is in puin gelaat.
Twee mense van Lenasia is ook dood toe 'n boom op die motor geval het waarin hulle gereis het.
Mashaba het in 'n verklaring gesê die skade word in dié stadium op R186,5 miljoen geraam. Hy het egter gewaarsku dat dié getal nog sal styg aangesien die skade nog nie klaar geëvalueer is nie.
"Gegewe die skade, die bepalings van die Wet op Rampbestuur en uitgebreide gesprekke met belanghebbendes wat die Gautengse provinsiale rampbestuursentrum insluit, is daar besluit om die stad tot 'n rampgebied te verklaar," het hy gesê.
Hy het gesê dat die skade hoofsaaklik aangerig is aan dakke en grensmure. Mashaba het gesê die stad se belangrikste prioriteit in dié stadium is om te verseker dat inwoners wat deur die storm geraak is, hulp sal ontvang.
Herman Mashaba, die burgemeester van Johannesburg, het Sondag gebiede besoek wat deur die erge storm geraak is wat vroeër vandeesmaand in dele van die stad gewoed het. Foto: Herman Mashaba/Twitter
Herman Mashaba by 'n huis wat beskadig is. Foto: ANA.
Derde par.: Spelling van plekname is pateties.
Laaste foto se onderskrif: ' . . . was beskadig is.'?
Dankie vir jou valkoog! Ons vra om verskoning vir die glips – die berig is reeds gewysig.
Herman Mashaba is voorwaar iemand om na op te kyk. Sterkte met.jou groot taak. Wens ons kan iemand soos hy in di Kaap kry want mens het nou al heeltemal jou respek v Patricia de Lille verloor. Die DA sal moet.huis skoonmaak hier want hulle gaan bitter baie steun verloor oor hulle bestuursdramas.
Cyril van Maroela,
Baie dankie vir jou pragtige terugvoer op Houtoog. Ek glo Houtoog is seker maar n onderwyser met n valkoog ????